Osnovna šola Videm

Videm pri Ptuju 47

2284 Videm pri Ptuju

Številka: 23/2014

Datum: 14. 02. 2014

**Z A P I S N I K**

1. **SEJE SVETA STARŠEV VRTCA, KI JE BILA V SREDO, 29. 01. 2014, OB 16.00 URI**

**V PROSTORIH OSNOVNE ŠOLE VIDEM**

PRISOTNE ČLANICE IN ČLANI SVETA STARŠEV VRTCA: Anja Krajnc, Stramič Mojca, Valerija Peter, Adriana Čeh, Sabina Furek, Irena Princl, Matjaž Muzek, Suzana Stopajnik

OPRAVIČENO ODSOTNI: Karmen Veselič, Minka Feguš

Dnevni red:

1. Potrditev dnevnega reda
2. Pregled in potrditev zapisnika prejšnje seje
3. Pregled aktivnosti
4. Pobude in predlogi
5. Razno

Predsednik sveta staršev Matjaž Muzek je starše pozdravil na 2. seji sveta staršev.

K1

Predstavniki sveta staršev so potrdili dnevni red z dvigom rok.

K2

Predstavniki sveta staršev so potrdili zapisnik prejšnje seje z dvigom rok.

K3

Vodja vrtca Violeta Flajs je vse lepo pozdravila. Predstavila je pregled dejavnosti v vrtcu od septembra do decembra, zajet pa je bil še del januarja. Staršem se je povedalo da je v vrtcu Videm 110 otrok, od septembra pa je bilo 5 izpisov.

SEPTEMBER: V septembru je potekalo uvajanje novih otrok v vrtec, imeli so skupno predavanje in oddelčne roditeljske sestanke, obiskala jih je Tetka jesen.

OKTOBER: V oktobru je potekala gledališka predstava, imeli so teden otroka (Otroci sveta, srečanje s starši – izdelovale so se igrače). Vzgojiteljice so se udeležile izobraževanja s področja glasbe in komunikacijskih procesov. Začel se je izvajati program nadstandardnih dejavnosti. V vrtcu 1x mesečno poteka izmenjava igralnic za igro, ter ustvarjalne delavnice z izmenjavami ali brez.

NOVEMBER: Vzgojiteljice so se udeležile izobraževanja Zborovska glasba. Imeli so tradicionalni slovenski zajtrk, otroci iz skupine Snežink so se udeležili plavalnega tečaja, potekala je tudi delavnica za bazar. Starši so začeli s pripravo decembrske predstave (Sela in Videm), otroci pa so izdelovali koledarje.

DECEMBER: V decembru je potekala gledališka predstava – Čarobna lučka. Potekale so prireditve ob veselem decembru, Sončkova pekarna, delavnice s starši po oddelkih, kjer so izdelovali okraske. Vodja vrtca Violeta Flajs se je staršem zahvalila za vse odigrane predstave. Imeli so bazar, kjer se bojo zbrana sredstva namenila za didaktični material. Vrtec je obiskal Božiček in Babica zima, občina pa je ob tem namenila 180 €/oddelek. Potekala je pravljična urica – Luna, na praksi so bile dijakinje 3. letnika gimnazije.

JANUAR: V januarju je potekalo medgeneracijsko srečanje v okviru projekta Slovenskega kulturnega kapitala – vinogradniki KUD Franceta Prešerna, potekal je izredni roditeljski sestanek na temo pust (Snežinke, Lune), eksperimentiranje, Snežinke so imele pravljične urice, potekajo pa priprave na pust in materinski dan.

Predstavnica vrtca Sela Sonja Valant Godec je staršem povedala, da se dela po letnem delovnem načrtu, in jim predstavila dejavnosti od septembra do januarja:

SEPTEMBRA: Septembra je bil spoznavni mesec, seja sveta staršev, roditeljski sestanek s predavanjem, igralni dan s prehajanjem (to poteka vsaki mesec), ter pravljične urice, ki ravno tako potekajo vsaki mesec.

OKTOBER: Tudi na podružnici Sela so ob tednu otroka imeli projekt Otroci sveta. Potekale so ustvarjalne delavnice, imeli pa so tudi kostanjev piknik. V okviru razvojnega načrta je potekal kros in orientacijski pohod, v okviru izobraževanja pa glasba in komunikacijski procesi.

NOVEMBER: V novembru je potekala delavnica za bazar, pravljične urice ter tradicionalni slovenski zajtrk.

DECEMBER: Ob veselem decembru je potekala prireditev za otroke in starše, izdelovali so se okraski za smrečico. Predstava za otroke DBS - Praznična lučka. Otroci so imeli igralni dan z izmenjavo igralnic, otroke je obiskal Božiček.

JANUAR: V januarju so se vzgojiteljice udeležile izobraževanja Sebastjana Kristoviča, otroci pa so imeli ustvarjalne delavnice - eksperimentiranje.

Tudi predstavnica vrtca Leskovec Kristina Orlač je staršem predstavila delo, ki je potekalo v vrtcu od septembra do decembra.

SEPTEMBER: September je bil uvajalni mesec, imeli so roditeljski sestanek s predavanjem Skrivnosti dobrega začetka (Juhant), ter svet staršev.

OKTOBER: Teden otroka (Otroci sveta), otroci so imeli orientacijski pohod, kros, pravljične urice, kostanjev piknik s srečelovom, po razvojnem načrtu gibalne dejavnosti.

NOVEMBER: Po razvojnem načrtu je potekala dramsko – plesna dejavnost (vsaka skupina se je predstavila drugi, igra vlog), imeli so božično delavnico, udeležili so se Unicefove akcije zbiranje starega papirja.

DECEMBER: Razstavljali so se izdelki od bazarja pred cerkvijo sv. Andraža, imeli so srečanje babic in dedkov, srečanje s starši (igra mamic in bazar), otroke je obiskal Božiček, nastopali so v šoli na proslavi, imeli so tudi predstavo društva za Boljši svet – Praznična lučka.

Starši so povedali, da so starši v Leskovcu spremenili mnenje o igri v vrtcu, ko so v vrtec Leskovec prišle Videmske in Selske mamice, sedaj bi igrale tudi mamice iz Leskovca. To igro bi imeli 1x po zajtrku (po 8.2.), starši naj bi se še dobili, da se dogovorijo o vsem.

Violeta je podala predlog, da bi se naslednje leto združili vsi trije vrtci, in skupaj pripravili igro.

Občutek staršev pri igri: Prvič je bilo prisotne malo treme, potem pa je vedno lažje. Vaje so bile super, smeha pa veliko. Otroci so svoje starše pri igri gledali z navdušenjem.

V vrtcu Leskovec mamice ob materinskem dnevu pripravljajo presenečenje.

K4

Vodja vrtca Violeta Flajs je povedala, da se bosta dve starejši skupini udeležili povorke na Ptuju, tja se bo otroke peljalo z avtobusom. Starši so predlagali, da se otroci povorke na Vidmu ne bi udeležili, ker je to preveč naporno za otroke.

V vrtcu Leskovec naj bi se otroci udeležili krajevne povorke. Povedalo se je, da na Selih ni povorke, če bodo šli otroci iz šole skozi vas, se jim bodo otroci iz vrtca pridružili.

Staršem se je povedalo, da bodo ob materinskem dnevu potekale prireditve.

K5

Ravnateljica Helena Šegula je povedala, da smo začeli za akcijo Evro za boljši jutri, ter da so se sredstva zbirala tudi v decembru (bazar), sredstva so namenjena za šolsko malico, kosila, šolo v naravi. Akcija je razširjena čez celo leto, in sicer ob kakšnih prireditvah, predstavah, denar gre preko šolskega sklada, ki ga vodi šolski odbor. Ravnateljica Helena Šegula je predlagala, da bi bil v odboru tudi predstavnik sveta staršev vrtca. Do sedaj se je zbralo že 900 EUR. Staršem se je povedalo, da se denar za šolsko prehrano pridobi tudi od drugih donatorjev. Predstavnik sveta staršev Matjaž Muzek se je javil, da bo on v odboru, ostali člani so to potrdili z dvigom rok.

Predstavnik sveta staršev Matjaž Muzek je povedal, da so bile lani nadstandardne dejavnosti sofinancirane iz strani občine. Povedal je, da sta se o tem pogovarjala z g. županom, ki pa mu je povedal, da se letos ne more sofinancirati na isti način kot lani. Ena izmed možnosti je, da bi dali letos razpis na katerega bi se prijavili (nekje v mesecu marcu). Prej naj bi se še sestali župan občine Videm Friderik Bračič, ravnateljica šole Helena Šegula in predstavnik sveta staršev vrtca Matjaž Muzek.

Starše je zanimalo, ali so šli pred leti otroci na končni izlet z vlakom v Maribor?

Violeta Flajs je povedala, da so šli res na izlet (sobota), skupaj s starši, in je bilo super, vendar se zaradi velike odgovornosti to ne izvaja več.

Starše je tudi zanimalo zakaj se starejše otroke sili, da gredo spat, ker nekateri otroci ne hodijo radi dopoldan spat?

Starejša skupina ima aktiven počitek. Otrok se ne sili spat, ampak počivajo, če otrok ne spi, lahko dobi neko igro, ki je umirjena.

Starši so predlagali, da bi otroci dobili manj sadnega jogurta za malico, namesto tega bi raje dobili kaj drugega. Violeta Flajs je staršem povedala, da naj bi predšolski otroci dobili vsaj 1 mlečni obrok na dan, in da je težko, to upoštevati ob raznolikosti jedilnika.

Starši so povedali, da so bili nekateri otroci zelo lačni, ko so dobili kornete (skuta s sadjem). Staršem se je povedalo, da je vedno na voljo tudi kruh in sadje.

Starše se je seznanilo, da se stari papir zbira vedno, ki se ga nato odpelje ob zbiranju starega papirja v šoli.

Starši so predlagali, da bi se otroci v vrtcu udeležili Šport špasa.

Vodja vrtca Violeta Flajs je povedala, da se je obrestovalo, da so dve leti vztrajali pri združitvi vrtcev ob božičnih počitnicah. V vrtcu je bilo zelo malo otrok (za eno slabo skupino). Otroci se bodo združili tudi za 1. maj in del poletnih počitnic. Otroci so bili nad združevanjem navdušeni, spoznali so nove otroke, nove igrače.

Predstavnik sveta staršev Matjaž Muzek se je zahvalil za sejo in povedal, da se pred počitnicami vidimo še vsaj 1x.

Seja se je zaključila ob 17.10 uri.

Predsednik sveta staršev:

Matjaž Muzek

Zapisala:

Anja Varnica